Vue de La Habana Vieja\nNi pasé 1 million moun ka palé kréyol Kiba\nSé an bagay ki sé sirprann anchay moun mé ni plis moun ka palé kréyol nan péyi Kiba ki…adan Matinik ek Gwadloup sanblé. Sé moun-tala apochan 1 million 200.000 moun ek yo sé désandan sé esklav ayisien-an ki sé Bétjé Sen-Domeng la té chayé-alé épi yo a lè Tousen-Louvèti ek Désalin té fouté yo déwò pa koté lé lanné 1793-1796. Sé Kiben kréyolopal la sé désandan tou lo koupè kann ayisien-an ki désann Kiba nan primié lanmwatié XXè siek-la pou chapé anba lanmizè-a Ayiti té ka sibi a.\nPannan pres 2 siek, lang kréyol-la érisi sirviv atè Kiba. Dabò pou yonn, davwè pres tout Ayisien anchouké nan Les Kiba, adan pwovens Guantanamo ek Santiago; déziem pou yonn, davwè palakoz mes rasis yo té ka sibi, sé Ayisien-an toujou viv ant yo ek sé anni lè Ranboulzay Fidel Castro a fet an 1959 ki yo rivé trapé tout dwa-yo. Avan Castro rivé nan pouvwè-a, kréyol-la té koumansé tjilé a gran balan davwè sé désandan ayisien-an té wont chous-yo ek yo té ka chaché vini tjiben. Anlo adan yo bokanté non: yo ladjé non fwansé yo pou adopté non panyol.\nMé sitirasion-an mofwazé dépi yonn-dé lanné: alè, ni 2 gran krey-moun ka bat pou défann kilti ayisien-an. Sé ARDHC (Association des résidents et descendants d’Haïtiens à Cuba) ki kréyé an 1991 ek Bannzil Kréyol-Kiba ki kréyé an 1997.\nSé dé krey-moun tala ka fè an travay ki pòtalan toubannman pou viré ba kréyol-la an fos ek yo obtienn fè émision an kréyol anlè Radio Kiba.\nYo jik ka fè montray kréyol adan yonn-dé lékol Les Kiba. Bannzil Kréyol-Kiba fè an liannay épi Bannzil Kréyol-Matinik ek sé dé krey-moun tala pou mété doubout pliziè pwojé ansanm-ansanm adan sé lanné-a ka vini a.